CELEX: 32008R0417
Language: sl
Date: 2008-05-08 00:00:00
Title: Uredba Komisije (ES) št. 417/2008 z dne 8. maja 2008 o spremembi prilog I in II Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

9.5.2008   
            
            
               SL
            
            
               Uradni list Evropske unije
            
            
               L 125/27
            
         
      UREDBA KOMISIJE (ES) št. 417/2008
   z dne 8. maja 2008
   o spremembi prilog I in II Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti tretjega pododstavka člena 1(1) Uredbe,
   ob upoštevanju naslednjega:
   
               (1)
            
            
               Sol je kakovostno živilo, katerega značilne lastnosti so tesno povezane z geografskim območjem proizvodnje in lokalnimi metodami pridobivanja. Proizvodnja soli prispeva h gospodarskemu in socialnemu razvoju več regij.
            
         
               (2)
            
            
               Bombaž je kmetijski proizvod, ki je zelo pomemben v nekaterih regijah. Razširitev področja uporabe Uredbe (ES) št. 510/2006 na bombaž bi ustvarila nove možnosti glede razširjanja podobe in spodbujanja uporabe bombaža.
            
         
               (3)
            
            
               Da bi izpolnili pričakovanja nekaterih kmetijskih proizvajalcev in gospodarskih subjektov, za katere je proizvodnja soli ali bombaža eden izmed glavnih virov prihodka, je treba te proizvode vključiti v prilogi I in II k Uredbi (ES) št. 510/2006. Navedena vključitev ne spremeni pretežno kmetijskega značaja proizvodov iz Uredbe (ES) št. 510/2006.
            
         
               (4)
            
            
               Ukrepi, predvideni s to uredbo, so v skladu z mnenjem Stalnega odbora za zaščitene geografske označbe in označbe porekla –
            
         SPREJELA NASLEDNJO UREDBO:
   Člen 1
   Uredba (ES) št. 510/2006 se spremeni:
   
               1.
            
            
               v Prilogi I se doda naslednja alinea:
               
                           „—
                        
                        
                           sol“;
                        
                     
         
               2.
            
            
               v Prilogi II se doda naslednja alinea:
               
                           „—
                        
                        
                           bombaž“
                        
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. maja 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 93, 31.3.2006, str. 12. Uredba, kakor je bila spremenjena z Uredbo (ES) št. 1791/2006 (UL L 363, 20.12.2006, str. 1).